recursal/SuperWikiNEXT-32B huggingface dataset:
**אלעזרא החזקות בע"מ**, או **קבוצת אלעזרא**, היא חברת החזקות והשקעות ישראלית פרטית שבשליטת איש העסקים אלי אלעזרא. בעברה הייתה חברה ציבורית שמניותיה נסחרו בבורסה לניירות ערך בתל אביב.
מנכ"ל החברה הוא אור אלעזרא, בנו של אלי אלעזרא. מלבדו, מועסקים בחברה עוד כ-12 בני משפחה בתפקידים ניהוליים בכירים. משרדיה הראשיים של החברה שוכנים באשקלון.

היסטוריה
--------

קבוצת אלעזרא נוסדה בשנת 1995 על ידי איש העסקים אלי אלעזרא.

בשנת 2001 זכתה במכרז של רשות החברות הממשלתיות ורכשה, תמורת כ-80 מיליון שקל, את חברת אפרידר, חברה ממשלתית, שנוסדה ב–1950 לפיתוח העיר אשקלון. בתחילה היה איש העסקים מוטי זיסר שותף לעסקה זו, אך הוא נסוג ממנה ואלעזרא לווה את יתרת התשלום מבנק לאומי.

ב-2002 רכשה קבוצת אלעזרא את מלוא מניות חברת "אלבר" מידי חברת "דיסקונט השקעות" ומנהליה הבכירים של אלבר, תמורת 268.5 מיליון שקל.

בינואר 2006 הוקמה חברת "אלעזרא החזקות" כאשר מלוא מניותיה מוחזקות על ידי חברת האם "אלעזרא יוזמה והשקעות". באוקטובר של אותה שנה רכשה כ-82% ממניות חברת "הכשרת היישוב ביטוח", שבשליטת משפחת נמרודי, תמורת כ-90 מיליון שקל. לביצוע עסקה זו בנק מזרחי טפחות העניק לאלעזרא מימון של 60 מיליון שקל, ויתרת הסכום מומנה ממקורות פרטיים.

במאי 2007 גייס אלעזרא בבורסה כ-300 מיליון שקל באיגרות חוב עבור חברת ההחזקות שלו, "אלעזרא החזקות". בעקבות המשבר הכלכלי העולמי של 2008, עלה חשש שאלעזרא לא יעמוד בהחזרי החוב, אך הוא הצליח למחזר את חובותיו ולעמוד בתשלומי האג"ח.

ב-2011 מחק אלעזרא את מניות החברה מהמסחר בבורסה לניירות ערך בתל אביב, לאחר שרכש את מניות הציבור ב-30 מיליון שקל.

קישורים חיצוניים
----------------

* 

* אתר האינטרנט הרשמי של קבוצת אלעזרא
* אלעזרא החזקות, באתר הבורסה לניירות ערך בתל אביב

* אלעזרא החזקות, באתר "מאיה"

הערות שוליים
------------

1. 1 2 3 4 5  קבוצת אלעזרא: נתונים כספיים באתר מאי"ה.
2. ↑  אלעזר לוין, ‏מוטי זיסר ואלי אלעזרא רוכשים את חברת הבנייה אפרידר ב-80.2 מיליון שקל, באתר גלובס, 14 בפברואר 2001
3. ↑  שלומית לן, אבי שאולי, ‏זיסר: "כואב לי שמספידים אותי אבל זה סגולה לחיים ארוכים", באתר גלובס, 11 בספטמבר 2011
4. ↑  יורם גביזון, אלי אלעזרא נאלץ להגדיל ל-50% את היקף ההון העצמי שיממן את רכישת אלבר, באתר הארץ, 20 באוגוסט 2002
5. ↑  הארץ, הושלמה מכירת הכשרה אחזקות ביטוח לאלי אלעזרא תמורת 90 מיליון שקל, באתר TheMarker‏, 27 באוקטובר 2006
6. ↑  אתי אפללו, לאלי אלעזרא יש 65 מיליון שקל להחזיר עד סוף 2008 - השאלה היא מאיפה, באתר הארץ, 4 באוגוסט 2008
7. ↑  רון שטיין, ‏האם אלי אלעזרא זקוק לעזרה?, באתר גלובס, 18 בנובמבר 2008
8. ↑  אורן פרוינד, אלעזרא לבעלי האג"ח: "ותרו על שעבוד מניות אלבר ואערוב אישית לחוב", באתר TheMarker‏, 13 בינואר 2013
9. ↑  ערן אזרן, אלי אלעזרא מוחק את הכשרה ביטוח: ירכוש מניות הציבור ב-30 מיליון ש', באתר הארץ, 1 במרץ 2011
**מיילס סנדרס** (באנגלית: **Miles Sanders**; נולד ב-1 במאי 1997) הוא שחקן פוטבול, המשחק בקבוצת פילדלפיה איגלס שבליגת ה-NFL, בעמדת הרץ האחורי.

סנדרס נבחר על ידי פילדלפיה איגלס בסיבוב השני של דראפט ה-NFL בשנת 2019 לאחר ששיחק פוטבול מכללות בשביל אוניברסיטת המדינה של פנסילבניה.

קריירה
------

סנדרס שיחק במדי קבוצת הפוטבול של אוניברסיטת המדינה של פנסילבניה בשנים 2016–2018. בשנתיים הראשונות שלו בקבוצה, הוא לא קיבל הרבה דקות משחק מכיוון שהרץ האחורי השני של הקבוצה, סקוואן בארקלי, שיחק מצוין והיה יותר מנוסה מסנדרס. בשנת 2018, לאחר עזיבתו של בארקלי לליגת ה-NFL, סנדרס נבחר להיות הרץ האחורי המוביל של הקבוצה והראה ביצועים מרשימים.

ביצועי סנדרס במדי פנסילבניה| שנה | משחקים ששוחקו | ניסיונות ריצה | יארדים בריצה | ממוצע יארדים לריצה | טאצ'דאונים בריצה |
| --- | --- | --- | --- | --- | --- |
| 2016 | 13 | 25 | 184 | 7.4 | 1 |
| 2017 | 12 | 31 | 191 | 6.2 | 2 |
| 2018 | 13 | 220 | 1274 | 5.8 | 9 |
| **סה"כ** | **37** | **276** | **1649** | **6.0** | **12** |

בדראפט ה-NFL של 2019, סנדרס נבחר על ידי פילדלפיה איגלס (שנמצאת באותה מדינה כמו האוניברסיטה ששיחק עבורה) בסיבוב השני במקום ה-53.

סנדרס בעונת 2019 נגד וושינגטון
בעונת 2019, סנדרס ערך את הופעתו הראשונה נגד וושינגטון פוטבול טים ורץ לאורך 25 יארדים בניצחון של קבוצתו בתוצאה 27–32. בפלייאופס של אותה עונה נגד סיאטל סיהוקס, סנדרס רץ לאורך 69 יארדים בהפסד של קבוצתו בתוצאה 9–17.

בעונת 2020, סנדרס פספס את משחקו הראשון בעונה בשל ניתוח שנאלץ לעבור. בשבוע שלאחר מכן, סנדרס רץ לאורך 131 יארדים וכבש טאצ'דאון אחד בהפסד של קבוצתו ללוס אנג'לס ראמס בתוצאה 19–37.

לאחר ביצועיו המרשימים בעונת 2020, סנדרס נבחר למשחק הפרו בול של אותה עונה.

ביצועי סנדרס במדי פילדלפיה איגלס בעונה הסדירה| שנה | משחקים ששוחקו | ניסיונות ריצה | יארדים בריצה | ממוצע יארדים לריצה | טאצ'דאונים בריצה |
| --- | --- | --- | --- | --- | --- |
| 2019 | **16** | **179** | 818 | 4.6 | 3 |
| 2020 | 12 | 164 | **867** | **5.3** | **6** |
| **סה"כ** | **28** | **343** | **1,685** | **4.9** | **9** |

קישורים חיצוניים
----------------

ויקישיתוף מדיה וקבצים בנושא **מיילס סנדרס** בוויקישיתוף

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיילס סנדרס"**.
**סר מיילס כריסטופר דמפסי** (באנגלית - **Sir Miles Christopher Dempsey** ‏; 15 בדצמבר 1896 - 5 ביוני 1969) היה גנרל בצבא הבריטי שנודע בתפקידו כמפקד הארמייה השנייה מיום הפלישה לנורמנדי עד לכניעת גרמניה הנאצית במלחמת העולם השנייה.

ביוגרפיה
--------

### קריירה מוקדמת ומלחמת העולם הראשונה

דמפסי למד במכללה הצבאית המלכותית בסנדהרסט אותה סיים ב-1915. הוא שירת ברגימנט ברקשייר המלכותי בחזית המערבית בצרפת במלחמת העולם הראשונה ועוטר בצלב הצבאי על אומץ ליבו.

לאחר המלחמה נשאר בצבא, פיקד על יחידות שונות והגיע לדרגת לוטננט קולונל, ובשנת 1938 מונה למפקד הגדוד ה-1 ברגימנט ברקשייר המלכותי.

### מלחמת העולם השנייה

בתחילת המלחמה התמנה למפקד בריגדת חיל הרגלים ה-13, שהייתה חלק מהדיוויזיה ה-5, ונשלח עם חיל המשלוח הבריטי לצרפת. עם הפלישה לצרפת נאלץ דמפסי לסגת לכיוון דנקרק וניהל קרב מאסף נגד הצבא הגרמני. הוא הצליח להתפנות עם כוחותיו לבריטניה (מבצע דינמו) ועל כך עוטר באות השירות המצוין.

ביוני 1941 מונה דמפסי למפקד הדיוויזיה ה-46, וב-29 באוקטובר 1941 מונה למפקד הדיוויזיה ה-42, שהוסבה תחת פיקודו לדיוויזיה משוריינת. ב-12 בדצמבר 1942 הועלה לדרגת לוטננט גנרל והתמנה למפקד הקורפוס הבריטי ה-13 שהיה חלק מהארמייה השמינית והשתתף במערכה בצפון אפריקה תחת פיקודו של ברנרד מונטגומרי.

הוא השתתף בתכנון הפלישה לסיציליה ובפלישה לשם ביולי 1943 ואחר כך בפלישה לאיטליה דרך מצר מסינה. משם התקדם הקורפוס שלו 480 ק"מ צפונה עד שפגש בכוחות הצבא האמריקאי ליד סלרנו.

בינואר 1944 מינה אותו מונטגומרי למפקד הארמייה השנייה שכללה גם כוחות קנדים ואיתה נחת בנורמנדיה ב-6 ביוני 1944 בחופים "Gold" "Juno" ו-"Sword".

לאחר קרבות קשים ומתישים (הקרב על קן וקרב פאלז) פרצה הארמייה של דמפסי צפונה, נכנסה לבלגיה וכבשה את בריסל ואנטוורפן בספטמבר 1944. ב-15 באוקטובר 1944 ביקר המלך ג'ורג' השישי את דמפסי והעניק לו תואר אבירות.

ב-23 במרץ 1945 חצה דמפסי את הריין בראש הארמייה השנייה והיה המפקד הבכיר הראשון שעשה זאת. בתחילת מאי 1945 כבשה הארמייה את ברמן, המבורג וקיל. ב-3 במאי 1945 התייצבה במפקדתו משלחת בראשותו של גנרל.פון פרידבורג בשמו של קרל דניץ עם בקשה לכניעה. הוא שלח אותם למפקדתו של מונטגומרי שם נחתמה כניעת הגרמנים בצפון גרמניה ב-4 במאי 1945.

לאחר כניעת גרמניה הוא התמנה למפקד הארמייה ה-14 בדרום מזרח אסיה, שם קיבל את כניעת הצבא היפני באזור.

### לאחר המלחמה

ב-1946 הועלה דמפסי לדרגת גנרל ומונה למפקד פיקוד המזרח התיכון וביולי 1947 פרש משירות פעיל. 

הוא היה צנוע, סירב לכתוב זכרונות על פועלו הצבאי והורה על שריפת יומניו.

דמפסי נפטר ב-5 ביוני 1969 בדיוק 25 שנים לאחר הפלישה לנורמנדי.

לקריאה נוספת
------------

* רוני ברבש: **הגנרלים במלחמת העולם השנייה**, הוצאת אוריון, 2014, עמ' 314-315

קישורים חיצוניים
----------------

ויקישיתוף מדיה וקבצים בנושא **מיילס דמפסי** בוויקישיתוף
* מיילס דמפסי, באתר world war II database
* דמפסי מגיע לארץ ישראל, בארכיון הסרטונים של Associated Press‏, 12 בנובמבר 1946
* מיילס דמפסי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 142176354
* ISNI: 0000 0001 1498 9049
* LCCN: no2011020096
* VIAF: 147343966
* WorldCat: lccn-no2011020096

 |
**משמר הפרשים המלכותי** (בדנית: **Livgarden til Hest**) היה רגימנט פרשים מיוחד בצבא המלכותי הדני, אשר נוסד ב-1 בינואר 1661 בידי פרדריק השלישי, מלך דנמרק. לצדו של המשמר המלכותי הדני, היה משמר הפרשים המלכותי אחראי על ביטחונה של משפחת המלוכה הדנית, אך שימש גם כרגימנט סדיר של הצבא והשתתף בכמה ממלחמותיה של דנמרק.

היסטוריה
--------

המשמר הוקם ב-1 בינואר 1661 בידי פרדריק השלישי, מלך דנמרק כרגימנט פרשים מיוחד שנועד להשלים את משמר הרגלים המלכותי. מטרתו המקורית של המשמר הייתה להגן על המלך ועל משפחת המלוכה, אך גם לזהות ולפתח כישרונות עתידיים שימלאו בעתיד תפקיד בכיר יותר בצבא הדני. בין השנים 1675–1679 השתתף המשמר במלחמת סקונה. במלחמה זו, רבים מבין קציני המשמר שולבו ביחידות רגילות וקיבלו דרגות בכירות יותר. המשמר השתתף גם במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה, אולם לאחריה פורק והתאחד עם משמר הרגלים המלכותי, שנקרא מאז בפשטות "המשמר המלכותי".

לקריאה נוספת
------------

* C.C.v. Krogh, Meddelelser om Den Kongelige Livgarde til Hest, Kjøbenhavn, H. Hagerups Forlag.

קישורים חיצוניים
----------------

ויקישיתוף מדיה וקבצים בנושא **משמר הפרשים המלכותי** בוויקישיתוף
קברו בהר הזיתים
הרב **צבי הירש לאס** (כ"ח בכסלו ה'תר"י, 13 בדצמבר 1849 - כ"ב בניסן תרע"א, 20 באפריל 1911) היה רב ליטאי שהיגר לארצות הברית והיה מראשוני הרבנים בניו יורק. בשנותיו האחרונות עלה לארץ ישראל והתגורר בירושלים.

ביוגרפיה
--------

נולד לרב משה לאס בגירטגולה (גירקאלניס (אנ')), במחוז קובנה שבליטא. בצעירותו למד אצל דודו הרב מרדכי לאס (ר' מרדכי שוואלער) רבן של קויל ושאד בפלך קובנה. לאחר שנישא למד במשך שלוש שנים בכולל הפרושים באיישישוק ואחר כך התקבל לכולל האברכים שהחזיק הגביר הווילנאי הנודע יודל אופאטוב בווילנה ולמד בו. הוא נסמך לרבנות בידי רבי יצחק אלחנן ספקטור ורבי יהושע אייזיק שפירא ובידי המו"צים של וילנה, ר' בצלאל הכהן ור' יוסף סקוביץ.

בשנת 1871 (תרל"א) התמנה כרבה של יזנה (יעזנא) ברוסיה, משרה בה החזיק שלוש עשרה שנים עד שנת ה'תרמ"ד 1884. קהילת יעזנא הייתה קהילה עניה ולמודת סבל ומשכורתו הייתה זעומה. בשל הלחץ הכלכלי היגר לארצות הברית בשנת 1884 והחל לשמש כמו"צ בניו יורק. זמן מה לאחר הגיעו לניו יורק התמנה כאחד משלושת דייני בית הדין של הרב הראשי (היחיד) לניו יורק, הרב יעקב יוסף. לצדו בבית הדין כיהנו הרבנים שלמה נתן קוטלר ובנימין ביינוש זלקינד רבינר.

לצד כהונתו בבית הדין, היה ממונה על כשרות השחיטה בבית המטבחיים בניו יורק. משרה זו החזיקה אותו כלכלית במשך 12 שנות כהונתו בה, אך הוא נאלץ לעזוב אותה לפני שנת 1900. הוא המשיך לכהן כדיין ומורה הוראה בניו יורק גם אחר כך, אך מקור פרנסתו אבד.

ספרו "עטרת צבי" הכולל חלק מדרשותיו נדפס בשנת 1902 בניו יורק, ספרו "גרש ירחים" שהיה מוכן לדפוס, לא נדפס ככל הנראה.

בשנת ה'תרס"ח, 1908, עלה לארץ ישראל ככל הנראה, הוא הוזמן לדרוש בבית הכנסת החורבה בירושלים העתיקה, ובחורף ה'תרס"ט חתם יחד עם אחרים מרבני ירושלים על פסק דין (בפרשיית דפוס לעווי).

קישורים חיצוניים
----------------

* בן-ציון אייזנשטט, לאס, הרב צבי, **דור רבניו וסופריו**, תרנ"ה-תרס"ה, חלק ה, עמוד 62, באתר היברובוקס
* הרב ר' צבי הירש לאס עליו השלום, דער מארגען זשורנאל, 26 באפריל 1911ּ

ספרו
* ****עטרת צבי****, ניו יורק: א. ח. רוזנברג, תרס"ב, 1902, באתר היברובוקס

הערות שוליים
------------

1. ↑  גבאי ומנהלי בית הכנסת הגדול בחורבת ריה"ח ז"ל, ירושלם: הרב הגאון וכו' ר' צבי הירש לאס... חבצלת, 24 בינואר 1908.
2. ↑  זה נוסח ההחלטה, חבצלת, 30 בנובמבר 1908.
הרב **צבי מגנצא** (באנגלית: **Zvi Magence**‏; 14 ביולי 1914, כ' בתמוז ה'תרע"ד - 9 במרץ 1989, ב' באדר ב' ה'תשמ"ט) היה רב קהילת "בית המדרש הגדול" בסנט לואיס, מיזורי שבארצות הברית, שנחשב לבית הכנסת הראשון ממערב למיסיסיפי. הוא כתב את הספר "מגן צבי - ספר קדושת הארץ" העוסק בעניינים הקשורים בארץ ישראל על פי ההלכה.

ביוגרפיה
--------

למד אצל הרב אלחנן וסרמן בברנוביץ', בגרודנה אצל הרב שמעון שקופ (אותו החשיב כרבו המובהק) ובישיבת מרכז הרב בירושלים בראשות הרב יעקב משה חרל"פ.

בשנת 1935 נשלח לישיבת מרכז הרב בירושלים, בראשות הרב אברהם יצחק הכהן קוק, כנראה על מנת להינצל מן הגיוס לצבא. לפני מלחמת העולם השנייה, בשנת התרצ"ט, יצא ללמוד בשיקגו כדי לקבל תואר בהנדסה אלקטרונית ונשאר שם כיוון שלא יכל לחזור, מפני המלחמה. כמה חודשים אחרי המלחמה התחתן, ובשנת התש"ו התמנה כר"מ בישיבת "רבינו זכריה יוסף" בסנט לואיס, ועבר לגור בעיר. בשנת ה'תשי"ט התחיל לשמש כרב קהילת "בית המדרש הגדול", וברבנות זו החזיק עד סוף ימיו. פרסם מאמרים בקובץ אור המזרח של תנועת המזרחי בארצות הברית. 

ספרו "מגן צבי - ספר קדושת הארץ", שיצא בירושלים בשנת תשל"ט, הוא אוסף מאמרים תורניים בעניינים הקשורים בארץ ישראל, קדושת ארץ ישראל, הלכות מדינה, מלכות ישראל וכריתת ברית עם הגויים בארץ. בשנת התשע"ה שני בניו, מרדכי ודוד הוציאו לאור (באנגלית) את כתביו על חמישה חומשי תורה.

הרב מגנצא שאף לעלות לארץ ישראל אך בפועל חי את רוב חייו בארצות הברית, שם נפטר בגיל 75 בעקבות מחלה. הותיר אחריו שני בנים.

לקריאה נוספת
------------

* 'קונטרס לזכרו של הרב צבי מגנצא', **אור המזרח** [לח, ג-ד], ניסן-תמוז תש"ן, עמ' 250-284 (חמישה מאמרים פרי עטו)

קישורים חיצוניים
----------------

* רשימת הפרסומים של צבי מגנצא, בקטלוג הספרייה הלאומית
* רשימת המאמרים של צבי מגנצא באתר רמב"י

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583972205171

 |
**לבין מטה אוזטונאלי** (בטורקית: **Levin Mete Öztunalı**, נולד ב-15 במרץ 1996 בהמבורג שבגרמניה) הוא כדורגלן גרמני ממוצא טורקי המשחק בעמדת הקשר.

קריירת מועדונים
---------------

אוזטונאלי שיחק כנער במשך שבע שנים בהמבורג, אך לא עלה לקבוצה הבוגרת, ובפברואר 2013 חתם על חוזה מקצועני לחמש שנים בבאייר לברקוזן, החל מעונת 2013/14. באוגוסט 2014 ערך אוזטונאלי את הופעת הבכורה שלו בניצחון 1–3 על פרייבורג, כשהחליף את גונסלו קסטרו. אוזטונאלי היה בן 17 שנים -146 ימים במשחק זה, והפך לשחקן הצעיר ביותר בתולדות באייר לברקוזן שמשחק בבונדסליגה, ובמקום ה-11 בתולדות הבונדסליגה. באוגוסט 2014 נבחר אוזטונאלי במקום השני בדירוג השחקנים הצעירים הטובים ביותר בבונדסליגה עד גיל 18, לאחר חברו לבאייר לברקוזן, יוליאן בראנדט, וזכה במדליית כסף במסגרת פרס פריץ ואלטר.

בדצמבר 2014, לאחר שערך 15 הופעות ליגה במדי באייר לברקוזן, הושאל אוזטונאלי לשנה וחצי לורדר ברמן. את שערו הראשון בקבוצה הבקיע אוזטונאלי במחזור האחרון של עונת 2014/15, שבו הפסידה ורדר ברמן 2–3 לבורוסיה דורטמונד, וסיימה את העונה במקום העשירי. בעונת 2015/16 הסתבכה ורדר ברמן בתחתית, ונשארה בליגה רק במחזורים האחרונים. לאוזטונאלי, שהיטיב לשחק בשלהי העונה, היה חלק בהישארותה של ורדר ברמן, כאשר הבקיע שער ובישל בניצחון 2–6 על היריבה לתחתית שטוטגרט, והצטיין בניצחון 0–1 על איינטרכט פרנקפורט במחזור הסיום, שהשאיר את ורדר ברמן בליגה ללא צורך במבחני הישרדות, אליהם נשלחה פרנקפורט. בתום העונה היו ספקולציות שאוזטונאלי יישאר בורדר ברמן בהשאלה, אך רודי פלר, מנהלה המקצועי של באייר לברקוזן, החליט להשיבו לקבוצתו, והצהיר כי אוזטונאלי יהיה חלק מבאייר לברקוזן בעונת 2016/17.

על אף הצהרתו של פלר, באוגוסט 2016 חתם אוזטונאלי על חוזה לחמש שנים במיינץ 05, וערך את הופעת הבכורה במחזור הפתיחה של עונת 2016/17 מול בורוסיה דורטמונד, כשהחליף את סואט סרדר. במחזור השני, הבקיע אוזטונאלי את שער הבכורה שלו במיינץ, בתיקו 4-4 מול הופנהיים. בספטמבר 2016 הבקיע אוזטונאלי את שער הבכורה שלו במסגרת אירופית, שהיה שער ניצחון מול גבאלה בתוצאה 2–3, בשלב הבתים של הליגה האירופית.

קריירה בינלאומית
----------------

אוזטונאלי שיחק בכל הנבחרות הצעירות של גרמניה, ובשנת 2014 זכה עם נבחרת גרמניה עד גיל 19 באליפות אירופה לנבחרות עד גיל 19, שנערכה בהונגריה, לאחר ניצחון 0–1 בגמר על הנבחרת המקבילה של פורטוגל. בחצי הגמר, הבקיע אוזטונאלי שער בניצחון 0–4 על הנבחרת המקבילה של אוסטריה. נכון לשנת 2016, אוזטונאלי משחק בנבחרת גרמניה בכדורגל עד גיל 21.

חיים אישיים
-----------

אוזטונאלי הוא נכדו של אחד מגדולי הכדורגלנים הגרמניים בכל הזמנים, אובה זלר.

אביו של אוזטונאלי הוא ממוצא טורקי, ומשמש כסקאוט בהמבורג.

תארים
-----

עם נבחרת גרמניה עד גיל 19:

* אליפות אירופה בכדורגל עד גיל 19: 2014

תארים אישיים:

* מדליית פריץ ואלטר: מדליית כסף, 2014

קישורים חיצוניים
----------------

ויקישיתוף מדיה וקבצים בנושא **לבין אוזטונאלי** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN
**קוניור** (שם מדעי: *Aratinga*) הוא סוג במשפחת התוכיים של עופות קטנים החיים ביערות הגשם של דרום אמריקה. הם קרובים למיני הסוג *Pyrrhura* וכן לקוניור זהוב. מינים נוספים הקרובים אליהם הם תוכון כחול כתר (*Thectocercus acuticaudatus*), תוכי Eupsittula ותוכי Psittacara.

לקוניורים זנב ארוך ונוצות ירוקות או שחלק צהובות וכתומות. הם בעלי ראש קטן ומקור גדול שחור העוזר להם לפצח גרעינים וזרעים שונים. תוכים אלה עפים ביערות העד של אמריקה הדרומית בלהקות אך מקננים בזוגות מונוגמיים. הם נחשבים חיית מחמד פופולרית אך צריך לספק להם כלוב גדול וכן חברה. תוכים אלה נמצאים בסכנת הכחדה בטבע עקב המסחר בהם.

מינים
-----

* קוניור זהוב כיפה (*Aratinga auricapillus*)
* קוניור ג'נדיה (*Aratinga jandaya*)
* קוניור חזה גופרית (*Aratinga maculata*)
* קוניור שחור ראש (*Aratinga nenday*)
* קוניור השמש (*Aratinga solstitialis*)
* קוניור כהה ראש (*Aratinga weddellii*)

בנוסף, היו בסוג עוד שני מינים, *Aratinga vorohuensis* ו-*Aratinga roosevelti*, שנכחדו בתקופת הפליסטוקן.

קישורים חיצוניים
----------------

ויקישיתוף מדיה וקבצים בנושא **קוניור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph118234

 |
**צביקה (צבי) מויססקו** (13 בספטמבר 1939 – 4 בינואר 2013) היה כדורגלן ומאמן ישראלי, ששיחק במכבי נתניה ונבחרת ישראל בעמדת המגן. יקיר העיר נתניה לשנת 2010 (תש"ע).

ביוגרפיה
--------

מויססקו נולד ב-1939 ברומניה. בשנת 1948 עלה יחד עם אחיו הגדול וללא הוריו לישראל, ונשלח למחנות המעצר בקפריסין עד ששב לישראל לאחר כשמונה חודשים. ב-1957 הצטרף לקבוצת הנוער של מכבי נתניה, ובאותה עונה עבר לקבוצה הבוגרת של המועדון. ב-1960 היה למוזמן הראשון ממכבי נתניה לנבחרת ישראל, אך בסוף שנה זו נפצע קשה ברגלו ונעדר מספר חודשים. בהמשך שיחק לפרקים במכבי נתניה אך לא הצליח לשחזר את יכולתו בעקבות אותה הפציעה, וב-1964 פרש ממשחק.

למויססקו 8 הופעות במדי נבחרת ישראל. הופעתו הראשונה הייתה ב-3 באפריל 1960 במוקדמות אולימפיאדת רומא נגד נבחרת יוון, והוא היה שותף בשלושה משחקים במסגרת גביע אסיה 1960.

לאחר פרישתו עבר לקריירת אימון של נערים ונוער במכבי נתניה ובית"ר טוברוק.

בשנת 2010 הוענק למויססקו עיטור יקיר העיר נתניה לשנת תש"ע, ועל שמו רחוב בשכונת פולג בעיר.

קישורים חיצוניים
----------------

* עמוד השחקן של צבי מויססקו באתר ההתאחדות לכדורגל בישראל

* פרופיל, באתר Transfermarkt

* פרופיל, באתר WorldFootball.net

* פרופיל, באתר National Football Teams

הערות שוליים
------------

1. ↑  צבי מויססקו הלך לעולמו, באתר ההתאחדות לכדורגל בישראל
2. 1 2  מורשת נתניה - צביקה מויססקו, באתר עיריית נתניה
3. ↑  נתוני השחקן בנבחרת באתר ההתאחדות לכדורגל בישראל
4. ↑  סיפורו של רחוב צבי מויססקו, באתר עיריית נתניה

| **‏‏נבחרת ישראל‏ - גביע אסיה בכדורגל 1960 (מקום שני)** |
| --- |
|  אמר | 
 אהרונסקינד | 
 עצמון | 
 בנבנישתי | 
 גולדשטיין | 
 גלזר | 
 חודורוב | 
 קלמי | 
 ר. לוי | 
 ש. לוי | 
 לבקוביץ' | 
 מויססקו |
 מנצ'ל | 
 נהרי |
 סטלמך |
 טיש |
 ויסוקר |
מאמן: מאנדי
 | ישראלישראל |
**The Times Literary Supplement** (או **TLS**, כפי שמופיע על עמודו הראשי החל מ-1969) הוא שבועון ביקורת ספרותי שרואה אור בלונדון בידי News International, חברה בת של ניוז קורפ.

היסטוריה
--------

TLS החל להתפרסם בשנת 1902 כנספח לטיימס, אולם נהפך לפרסום נפרד ב-1914. לשבועון תרמו כותבים רבים בעלי שם, בכללם תומאס סטרנס אליוט, הנרי ג'יימס ווירג'יניה וולף, אולם ביקורות ספרות היו בדרך כלל אנונימיות עד לשנת 1974. הסופר והמבקר מרטין אמיס היה חבר המערכת בראשית הקריירה שלו. הפואמה Aubade של פיליפ לרקין הופיעה לראשונה ב-TLS בגיליון חג המולד של 1977. מזה שנים רבות נחשב ה-TLS כאחד מכתבי העת החשובים ביותר לביקורות הספרות.

TLS פועל בשיתוף פעולה הדוק עם הטיימס; גרסתו המקוונת מאוכסנת באתרו של הטיימס, ומשרדי המערכת שלו ממוקמים בבניין הטיימס, ברחוב פנינגטון, לונדון. עורכו הנוכחי הוא פיטר סטותרד (Peter Stothard), עורכו הקודם של הטיימס. הוא מילא את מקומו של פרדיננד מאונט (Ferdinand Mount), שכיהן בתפקיד עד 2003.

לקריאה נוספת
------------

* May, Derwent (2001). *Critical Times: The History of the Times lLterary Supplement*. London: Harper Collins. ISBN 0007114494.

קישורים חיצוניים
----------------

* 

* אתר האינטרנט הרשמי של The Times Literary Supplement (באנגלית)
* The Times Literary Supplement, ברשת החברתית טוויטר
* The Times Literary Supplement, באתר אנציקלופדיה בריטניקה (באנגלית)
* אתר השבועון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008877471805171
* BnF: cb144207838 (data)
* GND: 4117226-7
* VIAF: 178313774
* WorldCat: viaf-4361148997686959870006

 |
לוח שחמט המותאם לעיוורים
**אולימפיאדת השחמט לעיוורים** (באנגלית: **Blind Chess Olympiad**) היא תחרות שחמט לעיוורים ולקויי ראייה, שמתחרות בה נבחרות שחמט לאומיות. התחרות נערכת מדי ארבע שנים ובחסות ארגון ה-IBCA (אנ'). אולימפיאדת השחמט לעיוורים היא אירוע הספורט הגדול ביותר בשחמט הבינלאומי עבור לקויי ראייה.

היסטוריה
--------

תחרות השחמט הראשונה לשחמטאים עיוורים התקיימה בשנת 1958 בעיר (Rheinbreitbach) בגרמניה, המנצח היה ריינלד בונהם (אנ') אשר בהמשך ייסד ה-ה-IBCA.

האולימפיאדה הרשמית הראשונה התקיימה בשנת 1961 בעיר (Meschede), גרמניה. שמונה קבוצות התחרו ב-122 משחקים בטורניר מסוג ראונד-רובין (אנ') כשנבחרת יוגוסלביה זכתה. באולימפיאדה השלישית, בשנת 1968, שנערכה בויימות', אנגליה, התחרו 20 קבוצות. רוסיה זכתה בתחרות כשיוגוסלביה סיימה כסגניתה.

באולימפיאדה ה-13 שנערכה בשנת 2008 בהרקליון, יוון, התחרו 34 נבחרות והפכו את אולימפיאדת השחמט לעיוורים לאותה שנה לאירוע הספורט הגדול ביותר בתחום השחמט הבינלאומי לעיוורים עד היום.

תוצאות
------

| # | שנה | עיר | נבחרת זוכה |
| --- | --- | --- | --- |
| 1 | 1961 | (Meschede), גרמניה. | יוגוסלביהיוגוסלביה יוגוסלביה |
| 2 | 1964 | (Kühlungsborn) | יוגוסלביהיוגוסלביה יוגוסלביה |
| 3 | 1968 | ויימות', אנגליה | ברית המועצותברית המועצות ברית המועצות |
| 4 | 1972 | פולה, קרואטיה | ברית המועצותברית המועצות ברית המועצות |
| 5 | 1976 | (Kuortane), פינלנד | ברית המועצותברית המועצות ברית המועצות |
| 6 | 1980 | (Noordwijkerhout), הולנד | ברית המועצותברית המועצות ברית המועצות |
| 7 | 1985 | בנידורם (אנ'), ספרד | ברית המועצותברית המועצות ברית המועצות |
| 8 | 1988 | זאלאגרסג, הונגריה | ברית המועצותברית המועצות ברית המועצות |
| 9 | 1992 | מיורקה, ספרד | רוסיהרוסיה רוסיה |
| 10 | 1996 | לגונה (אנ') | רוסיהרוסיה רוסיה |
| 11 | 2000 | זאקופנה, פולין | רוסיהרוסיה רוסיה |
| 12 | 2004 | טרגונה, ספרד | פוליןפולין פולין |
| 13 | 2008 | הרקליון, יוון | רוסיהרוסיה רוסיה |
| 14 | 2012 | צ'נאי, הודו | רוסיהרוסיה רוסיה |
| 15 | 2017 | אוחריד, מקדוניה הצפונית | רוסיהרוסיה רוסיה |

קישורים חיצוניים
----------------

* אתר האינטרנט הרשמי של אולימפיאדת השחמט לעיוורים
התמרור הקבוע באמנה לסימון נכסי תרבות
שלט המוצב בסמוך לעיר העתיקה צור המכריז על האתר נכס תרבות הראוי להגנה על פי הוראות האמנה, מתחתיו התמרור הקבוע באמנה
**אמנת האג להגנת נכסי תרבות בעת עימות מזוין** (באנגלית: **Hague Convention for the Protection of Cultural Property in the Event of Armed Conflict**) היא אמנה אשר נחתמה בהאג שבהולנד, ב-14 במאי 1954 בעקבות הרס נרחב של נכסי תרבות ומורשת במהלך מלחמת העולם השנייה ומהווה את ההסכם הבינלאומי הראשון אשר נועד לשמירת מורשת תרבותית בעת מלחמה.

האמנה מתייחסת לנכסי מיטלטלין ונכסי דלא ניידי, כולל אתרים בעלי חשיבות אדריכלית, אמנותית או היסטורית, אתר ארכאולוגי, יצירות אמנות, כתבי יד, ספרים וחפצים אחרים בעלי משמעות אמנותית, היסטורית או ארכאולוגית, כמו גם אוספים מדעיים מכל הסוגים ללא קשר למקורם או לבעלות בהם.

המדינות החתומות על האמנה נהנות מרשת של למעלה מ-100 מדינות אשר התחייבו להפחית מנזקי התרבות שגורמים מאבקים מזוינים בעולם ולנקוט בצעדים מונעים כדי להגן לא רק בעת מעשי האיבה (כאשר פעולות כאלה בדרך כלל מאוחרות מדי), אלא בימות שלום, במספר דרכים:

* להגן ולכבד נכסי תרבות בעת עימותים מזוינים בינלאומיים ומקומיים;
* לשקול להוסיף אתרים לרשימה הבינלאומית של נכסי תרבות הנמצאים תחת הגנה מיוחדת ולהשיג הגנה לנכסים אלה;
* לשקול סימונם של מבנים חשובים ואתרים בעלי חשיבות תרבותית בתמרור הגנה מיוחד אשר נקבע במסגרת ההגנה;
* להקים יחידות מיוחדות אשר תפעלנה במסגרת הכוחות המזוינים ואשר תהיינה אחראיות להגנת נכסי תרבות;
* להטיל עונשים על הפרות של האמנה ולקדם את המודעות להוראות האמנה בציבור ובמגזרי אוכלוסייה מסוימים כגון אנשי מקצוע בתחום המורשת התרבותית, הצבא או רשויות אכיפת החוק.

מדינת ישראל חתומה על אמנת האג להגנת נכסי תרבות בעת עימות מזוין מאז 14 במאי 1954.

קישורים חיצוניים
----------------

ויקישיתוף מדיה וקבצים בנושא **אמנת האג להגנת נכסי תרבות בעת עימות מזוין** בוויקישיתוף
* נוסח אמנת האג להגנת נכסי תרבות בעת עימות מזוין (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289822105171
* GND: 4474345-2
* NKC: unn2010571303
* VIAF: 204612112
* WorldCat (עם VIAF): 204612112

 |
**בתי סיידוף** הוא מתחם מגורים ומסחר ברחוב יפו 153–157 בירושלים.

היסטוריה
--------

המבנה הראשי במקום הוקם בשנת 1911 על ידי יצחק סיידוף, יהודי אמיד מבוכרה, כמתחם מגורים ומסחר לאורך דרך יפו. 

המבנה נבנה כמבנה דו-קומתי טורי בסגנון שכונות חצר כאשר החזית שפונה לרחוב יפו היא מסחרית ומתעקלת לפי תוואי הדרך ושתי זרועות נוספות נשלחות אל מאחרי המבנה. שני פתחי כניסה בחזית רחוב יפו מובילים לחצר הפנימית שבה נכרו שני בורות מים וגרם מדרגות מתוכה מוביל אל מרפסת לאורך הקומה העליונה שדרכה נכנסו לבתים. 

עם השנים הוזנח המתחם ומצבו הידרדר, רוב החנויות בחזיתו שימשו כבתי מלאכה ובחצרו הוקמו בתי מלאכה, מחסנים ומבנים מאולתרים מחומרי בנייה ירודים. גם כמה מהדירות במתחם הפכו עם השנים למחסנים ומשרדים. 
על הווי החיים בשכונה סיפרו בזיכרונותיהם הסופרים והמשוררים הרצל ובלפור חקק, שגדלו בשכונה עד גיל 12:

> 
> באותן שנים בשנות החמישים כולם היו עניים. בשכונה גרו רק בני עדות המזרח וספרדים. השכונה הייתה מקום מגורים למשפחות עניות. בשום בית לא היה מקרר או תנור. האמבטיה שלנו הייתה פיילה (גיגית). את שיעורי הבית הכנו על אדן החלון, כיוון שלא היה לנו שולחן כתיבה, ובלילה היה הבית כולו חסום במיטות (במשך היום היו המיטות מקופלות , כמובן). גרנו כולנו: זוג הורים, ארבעה אחים ושתי אחיות בדירת חדר. במרכז החדר היה שולחן אחד והוא שימש לכל הצרכים: גם שולחן בישול עבור אמא, גם שולחן אוכל משפחתי, ולפעמים גם שולחן משחקים וכתיבה. בבוקר היה מגיע החלבן ומוזג לאמא לסירים את החלב, לפי המידה שרצינו. אחר כך היה רושם בעיפרון קופי בפנקס, ואמא שילמה בהקפה בסוף החודש. כך היו מגיעים לשכונה בעלי מקצוע שונים: משחיז הסכינים, מלבין הכלים (וייסן קסלאך), הזגג, מנפץ הכותנה וכיוצא בזה.
> 
> 
> 
> 

לאחר מגעים שנמשכו כמה שנים הצליחו יורשי משפחת סיידוף, בעלי הנכסים במתחם, להגיע להסכמות וגיבשו תוכנית לשיקום המבנה ובניית גורד שחקים בחצרו. בשנת 2008 החלו העבודות במתחם, המבנה המרכזי שומר ושופץ מן היסוד תוך החלפת הדלתות, החלונות, הגג, שימור ושחזור פרטי ברזל ובניית קומת גג (שלא בולטת משטח הגג המקורי). קומת הקרקע משמשת לחנויות, בתי קפה ובית כנסת והקומות שמעליה משמשות למגורים. בחלקו המערבי של המבנה פועל מרכז ביתא ירושלים.

בחצר המבנה הוקם גורד שחקים בן 24 קומות בתכנון האדריכל זאב שיינברג. הדירות במתחם, שנבנו כדירות יוקרה, נמכרו ברובן לתושבי חוץ. בשאר שטח החצר הוכשרה רחבה מרוצפת, ניטעו עצים והוקמה מזרקה.

לקריאה נוספת
------------

* דוד קרויאנקר, **רחוב יפו ירושלים, ביוגרפיה של רחוב - סיפורה של עיר**, ירושלים: כתר, 2005, עמ' 313, מסת"ב 9650713808

קישורים חיצוניים
----------------

ויקישיתוף מדיה וקבצים בנושא **בתי סיידוף** בוויקישיתוף
* סרטון של חברת אשטרום על בניית המגדל החדש, סרטון באתר יוטיוב
* תאומים בירושלים (אורכב 26.03.2016 בארכיון Wayback Machine), זכרונות האחים הרצל ובלפור חקק על ילדותם בבתי סיידוף.

הערות שוליים
------------

1. ↑
2. ↑  דיווח על עבודות שימור הברזל במתחם באתר 'אדיר - מפעל לעבודות ברזל'
3. ↑  קובי ישעיהו, ‏ירושלים רותחת: דירת 4 חדרים בעיר נמכרה בכ-6.3 מיליון שקל, באתר גלובס, 17 באוגוסט 2010
אין תמונה חופשיתאין תמונה חופשית
**בתיה (מיאסניקובה) מיאסניקוב**, היא מתעמלת אמנותית בעבר, אלופת אוקראינה וישראל. ייצגה את ישראל בשתי אליפויות עולם בהתעמלות אמנותית (1973 ו-1975).

ביוגרפיה
--------

מיאסניקוב נולדה באוקראינה. היא הייתה אלופת אוקראינה בהתעמלות אמנותית ועלתה לישראל בשנת 1972. היא התאמנה בקבוצת הפועל חולון.

באליפות העולם בהתעמלות אמנותית שנערכה ברוטרדם ב-1973, הראשונה שבה השתתפו מתעמלות ישראליות, סיימה הלפרין במקום 56 בתחרות הקרב רב אישית. באליפות העולם שנערכה במדריד ב-1975, היא סיימה במקום 26 בתחרות הקרב רב אישית, נעדרו מאליפות זו שתי המדינות המובילות בעולם, בולגריה וברית המועצות וכן מזרח גרמניה.

קישורים חיצוניים
----------------

* בתיה מיאסניקוב, באתר *The-Sports* (באנגלית)
* ישראל שוב תבקש להשתתף באליפות אירופה בהתעמלות, דבר, 20 בספטמבר 1973
* ברוך דגון, דחיפה סובייטית לנבחרת המתעמלות, דבר, 30 בספטמבר 1973
* נקבעה הנבחרת, דבר, 15 באוקטובר 1975

הערות שוליים
------------

1. ↑  יעקב ברוש, שני מומחי התעמלות מברה'מ (עולים חדשים) יאמנו הסגלים, דבר, 20 בינואר 1972
2. ↑  תוצאות רשמיות מאליפות העולם בהתעמלות אמנותית, רוטרדם 1973
3. ↑  תוצאות רשמיות מאליפות העולם בהתעמלות אמנותית, מדריד 1975
**המכון לחקר האינטרנט של אוניברסיטת אוקספורד** (באנגלית: The **Oxford Internet Institute**; בראשי תיבות: **OII**) הוא מכון אקדמי בֵּין־תְּחוּמִי, השייך לאוניברסיטת אוקספורד באנגליה. המכון בוחן את בהשלכות החברתיות של האינטרנט, ומתמקד בעיצוב מחקר ומדיניות אינטרנט. המכון חבר עיקרי בפרויקט האינטרנט העולמי.

המכון נוסד בשנת 2001, על ידי דרק וואיט (Derek Wyatt), אז חבר הפרלמנט הבריטי ואנדרו גרהאם, המנהל של בייליול קולג'. פרופסור ויליאם דאטון, שימש כמנהל הראשון של המכון משנת 2001 עד שנת 2011. כיום מנהלת המכון היא פרופסור ויקטוריה נאש.

נושאי המחקר במכון מגוונים ועוסקים בין היתר באינטרנט ובריאות, השפעת האינטרנט על הפוליטיקה, הפוליטיקה של האינטרנט, סייבר סקיוריטי וגאוגרפיה של האינטרנט. המכון עוסק גם במחקר על ויקיפדיה, בין היתר על מלחמות עורכים בוויקיפדיה.

קישורים חיצוניים
----------------

ויקישיתוף מדיה וקבצים בנושא **המכון לחקר האינטרנט של אוניברסיטת אוקספורד** בוויקישיתוף
* 

* אתר האינטרנט הרשמי של המכון לחקר האינטרנט של אוניברסיטת אוקספורד

הערות שוליים
------------

1. ↑  Taha Yasseri, Anselm Spoerri, Mark Graham, János Kertész (8 Jul 2013). "The most controversial topics in Wikipedia: A multilingual and geographical analysis". arXiv:1305.5566v2.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007590276905171
* ISNI: 0000 0001 0696 3033
* LCCN: nb2008003538
* VIAF: 141765262
* WorldCat: lccn-nb2008003538

 |
ל**ואי מרקוזיס** (צרפתית: **Louis Marcoussis**‏; 1878 או 1883, – 22 באוקטובר 1941) היה צייר קוביסט וחרט ממוצא פולני שחי בפריז חלק גדול מחייו והפך אזרח צרפתי.

ראשית החיים
-----------

נולד למשפחה יהודית בלודג', פולין, בשם לודוויק קז'ימייז ולדיסלב מרקוס.

לאחר שהתחיל ללמוד משפטים בוורשה, הוא נסע לאקדמיה לאמנויות בקרקוב, שם כללו בין מוריו יאן סטניסלבסקי ויוזף מהופר. כשעבר לפריז בשנת 1903, בילה זמן קצר באקדמיה ז'וליאן אצל ז'ול לפבר. הפעם הראשונה שבה ציור שלו הוצג בתערוכה גדולה הייתה בסלון ד'אוטום בשנת 1905, ובמהלך רבע המאה הבאה עבודותיו הוצגו בתערוכות חשובות רבות אחרות, בפרט בסלון דה אינדפנדנטס ובסלון דה טולארי.

הוא צייר איורים עבור כתבי עת סאטיריים, כפי שהיה לפני כן בפולין. בפריז לקח על עצמו עבודות רישום ואיור שונות. בבתי הקפה של מונמארטר ומונפרנאס הוא הכיר את גיום אפולינר, ז'ורז' בראק, אדגר דגה, פיקאסו ועוד הרבה אמנים וסופרים. היה זה אפולינר שהציע את שמו הצרפתי של מרקוס, מרקוזיס, על שם כפר לא רחוק מפריז.

עידן הקוביזם
------------

האימפרסיוניזם השפיע על ציוריו המוקדמים, אך החל משנת 1911 היה חלק מהתנועה הקוביסטית לצד ציירים אוונגרדיים אחרים כמו פיקאסו, בראק או חואן גרי. עבודותיו הוצגו בתערוכות בערים רבות באירופה ובארצות הברית. בשנת 1925 נערכה תערוכת יחיד ראשונה שלו בפריז. בנוסף לציור טבע דומם וכלי נגינה באופן קוביסטי, הוא גם הפיק פורטרטים, נופים של פריז ותמונות מחוף הים הברטוני.

בשנת 1913 הוא התחתן עם אליס הליצקה, ציירת שהגיעה מקרקוב. בתם מלין נולדה בשנת 1922. מרקוזיס שירת ביחידה הפולנית של לגיון הזרים הצרפתי בין השנים 1914 ל־1919. הוא הפך לאזרח צרפתי, תוך שהוא שומר על קשר עם פולין, באופן אישי ומקצועי. הוא בדרך כלל לא דיבר על מוצאו היהודי, ומשפחתו התנצרה, אך מרקוזיס מתואר לעיתים קרובות כאמן יהודי.

חיים מאוחרים יותר
-----------------

משנת 1930 ואילך, הוא התרכז בהדפסה ובאיור. בסוף שנות השלושים שיתף מרקוזיס פעולה עם הסוריאליסט הספרדי ז'ואן מירו ולימד אותו טכניקות תחריט, שהגיעו לשיאן בסדרה השחורה והאדומה של מירו, כעת באוסף המוזיאון לאמנות מודרנית.  הוא לימד גם באקדמיה שלייפר.

לאחר שהכוחות הנאצים הגיעו לפריז בשנת 1940, מרקוזיס ואליס עברו לקוסט ליד וישי. הוא נפטר שם ב־22 באוקטובר 1941.

גלריה
-----

* עוגן ימי עוגן ימי
* טבע דומם טבע דומם
* קומפוזיציה קומפוזיציה
* קומפוזיציה קומפוזיציה
* טבע דומם טבע דומם
* שער מגזין שער מגזין
* דיוקן קוביסטי דיוקן קוביסטי
* נגן סיטאר נגן סיטאר

קישורים חיצוניים
----------------

ויקישיתוף מדיה וקבצים בנושא **לואי מרקוזיס** בוויקישיתוף

הערות שוליים
------------

1. ↑  מקורות שונים מציינים שנים שונות כשנות לידה שלו: 1878 או 1883
2. ↑  Embracing the Whole Story: a Conversation with Deborah Wye : Art in Print, artinprint.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007427483605171
* AAG: 831
* BNE: XX1354902
* BnF: cb120296898 (data)
* GND: 119238136
* ISNI: 0000 0001 1827 3152
* KulturNav: 0ff353d6-4adc-4023-a69e-35f2f227f2c8
* LCCN: n85194939
* NKC: xx0213952
* NTA: 070727147
* RKD: 52533
* SELIBR: 205615
* SNAC: w6tq6kkf
* SUDOC: 028154355
* ULAN: 500022494
* VIAF: 19692570
* WorldCat: viaf-19692570

 |
**קוניאר** (בהונגרית: **Konyár**) הוא כפר בהונגריה במחוז היידו-ביהר שבנפת דרצ'קה.

מיקום
-----

קוניאר שוכנת 30 ק"מ דרומה מדברצן, באזור צפון המישור הגדול. ניתן להגיע אליו ברכבת בקו הרכבת דברצן – שאראנד – נאג'קרקי.

היסטוריה
--------

קוניאר היה רכושו עתיק של "חמולת צ'ירה" שמושבם היה בכפר אלמושד הסמוך. במאה ה-16 הבעלים היו גם משפחות באצ'ו, קאלאי וצ'אקי. בשנת 1605 קיבל היישוב תעודת שחרור מאישטוואן בוצ'קאי. בין השנים 1660–1690, הכפר סבל מאוד מהטורקים. בשנת 1745 היה בעל האחוזה של אדמות היישוב משפחת הנסיך אסטרהאזי.

בגבול היישוב עובר מה שנקרא "תעלת השטן" (עד העשור האחרון של המאה הרביעית, התעלה היוותה קו הגנה מתקדם עבור הרומאים (לימס סארמאטיה) והגן על שלום האימפריה הרומית מפני התקפות של עמים ברברים שפלשו בנדידת העמים).

יהודים במקום
------------

יהודים התיישבו בקוניאר באמצע המאה ה-19. רובם היו חנוונים ורוכלים. הקהילה התארגנה ב-1840, עם ייסוד החברה קדישא המקומית. בעקבות קונגרס יהודי הונגריה (סוף 1868 ראשית 1869) והקרע ביהדות הונגריה הצטרפה הקהילה לזרם האורתודוקסי. בית הכנסת נבנה ב-1900. במקום היו גם "חדר", "תלמוד תורה" ומקווה.

ב-1919, בעת הרפובליקה הסובייטית ההונגרית, נאסרו עשירי הקהילה והושמו במחנה הסגר. בתקופת "הטרור הלבן" (1919–1921), הכו בריונים את היהודים שנחשדו בסיוע לקומוניסטים. בשנת 1930 מנתה הקהילה 80 נפש.

### תקופת השואה

מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה משנת 1938 את "החוקים היהודיים", חוקי אפליה שהגבילו את היהודים חברתית וכלכלית. פרנסתם של יהודי קוניאר נפגעה קשות (במיוחד החוק היהודי השני והחוק היהודי השלישי).

ב-1941 גויסו 15 גברים מהכפר לשרות העבודה (עבודות כפייה לגברים יהודים במסגרת שרות עזר לצבא ההונגרי, שלחם לצד גרמניה בחזית המזרחית). הם נשלחו לחזית אוקראינה, שם נספו רבים בשדות מוקשים.

במרץ 1944, מיד לאחר כניסת הצבא הגרמני להונגריה (מבצע מרגרטה), נאסר על היהודים לצאת מבתיהם, ורכושם הוחרם על ידי השלטונות. בסוף מאי הועברו יהודי קוניאר לגיטו שהוקם באוראדיה (בהונגרית: נאג'ווארד), ובסוף יוני נשלחו לאושוויץ.

לאחר המלחמה חזרו לקוניאר רק יהודים ספורים ששרדו, חיי הקהילה לא התחדשו והם עלו תוך זמן קצר לישראל. את שני ספרי התורה שנשתמרו במקום מסרו לקהילת בודפשט.

אתרים בעלי חשיבות
-----------------

* כנסייה קלוויניסטית שנבנתה במאה ה-18. הכנסייה שופצה בשנת 2006 בתמיכת האיחוד האירופי.
* ממזרח ליישוב, נמצאת תעלת צ'רס, הידועה גם בשם תעלת השטן, שנבנתה על ידי הסרמטים בין השנים 324 לבין 337, והיא מקיפה להגנה את המישור ההונגרי הגדול (אלפלד).

ילידים ידועים
-------------

* אלפרד טיבור (נולד במקום ב-10 בפברואר 1920) – פסל יהודי-הונגרי-אמריקאי.

לקריאה נוספת
------------

* קוניאר בפנקס הקהילות הונגריה, עמוד 486-487
* קונ'אר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 371. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

קישורים חיצוניים
----------------

ויקישיתוף מדיה וקבצים בנושא **קוניאר** בוויקישיתוף
* 

* אתר האינטרנט הרשמי של קוניאר
**לואי ג'ואל מורדל** (באנגלית: **Louis Joel Mordell**; ‏28 בינואר 1888 – 12 במרץ 1972) היה מתמטיקאי יהודי-בריטי. ידוע בשל מחקרו החלוצי בתורת המספרים.

חייו
----

מורדל נולד בפילדלפיה, ארצות הברית, למשפחה יהודית בעל שורשים ליטאים. בשנת 1906 הגיע לאוניברסיטת קיימברידג' כדי להיבחן לקבלת מלגה ללימודים בקולג' סנט ג'ונס, ועבר את המבחן בהצלחה. לאחר שסיים את לימודי התואר הראשון, הוא החל במחקר עצמאי בתחום המשוואות הדיופנטיות. המחקר התעמק בתחום משוואות ממעלה שלישית והוליד את משוואת מורדל {\displaystyle \ y^{2}=x^{3}+k}, שהיא סוג מיוחד של עקום אליפטי.

מורדל הגיע לקולג' בירקבק באוניברסיטת לונדון בלונדון בשנת 1913. במהלך מלחמת העולם הראשונה היה מעורב במאמץ המלחמתי, אבל תקופה זו הניבה גם את אחת מתגליותיו החשובות ביותר, כאשר הוא הוכיח בשנת 1917 את תכונת הכפליות של פונקציית טאו של רמנוג'אן. ההוכחה, באמצעות אופרטורי הקה, שעדיין לא נקראו בשם זה, הייתה אחד הצעדים החשובים בפיתוח התורה של תבניות מודולריות, שנחשבו עד אז למשפחה אחת מני רבות של פונקציות מרוכבות מיוחדות.

בשנת 1920 הוא החל להרצות בקולג' מנצ'סטר לטכנולוגיה, ומונה לראש המחלקה למתמטיקה עיונית באוניברסיטת ויקטוריה של מנצ'סטר בשנת 1922, ולפרופסור בשנת 1923. שם החל מורדל לעסוק בתחום אחר של תורת המספרים, גאומטריה של מספרים. בשנים 1921-1922 הוא הוכיח את משפט מורדל (חבורת הנקודות הרציונליות על עקום אליפטי רציונלי נוצרת סופית; ראו גם משפט מורדל-וייל) והעלה את "השערת מורדל" (כעת "משפט פאלטינגס": לעקום אלגברי חלק בעל גנוס g>1 מעל הרציונליים יש מספר סופי של פתרונות).

בשנת 1929 קיבל מורדל אזרחות בריטית. במנצ'סטר הרחיב את המחלקה למתמטיקה, והציע משרות לכמה מתמטיקאים מעולים, ביניהם כאלה שפוטרו מעבודתם בגרמניה עקב עליית הנאצים לשלטון. הוא גייס לאוניברסיטה את ריינהולד בר, פאול ארדש, צ'או קו, קורט מהלר ואת בינימינו סגרה. בנוסף הוא גייס למחלקה את ג'ון ארתור טוד, הרולד דוונפורט, ואירח מרצים רבים נוספים.

בשנת 1945 חזר לקיימברידג', בתור ראש המחלקה למתמטיקה ופרש באופן רשמי בשנת 1953. הייתה זאת התקופה היחידה שבו הנחה תלמידי מחקר באופן רשמי, וג'ון ויליאם קסלס היה אחד מהם. ספרו "משוואת דיופנטיות" (1969) מתבסס על הרצאותיו, ונותן הרגשה של סגנונו העובר במהירות מנושא לנושא.

בשנת 1946 היה הראשון שזכה בפרס בריק לבוגר (Senior Berwick Prize) מטעם החברה הלונדונית למתמטיקה.

קישורים חיצוניים
----------------

ויקישיתוף מדיה וקבצים בנושא **לואי מורדל** בוויקישיתוף

* לואי מורדל, באתר פרויקט הגנאלוגיה במתמטיקה
* לואי מורדל, באתר MacTutor (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007340096405171
* CiNii: DA02260330
* GND: 117713155
* ISNI: 0000 0001 0964 2147
* LCCN: n84802238
* MGP: 44940
* NTA: 146891090
* SNAC: w6m06v1g
* SUDOC: 081269757
* VIAF: 35241141
* WorldCat: lccn-n84802238

 |
**קוניגונדה מלוקסמבורג** (בגרמנית: **Kunigunde von Luxemburg**;‏ סביבות 975, לוקסמבורג – 3 במרץ 1040, קאופונגן (אנ'), הסן) הייתה קיסרית האימפריה הרומית הקדושה כאשתו של הקיסר היינריך השני. שימשה כעוצרת של הקיסרות לאחר מות בעלה ב-1024. קדושה של הכנסייה הקתולית. פָּטרונית של במברג, לוקסמבורג, פולין וליטא.

קורות חיים
----------

קוניגונדה הייתה בתם של זיגפריד מלוקסמבורג והדוויג מנורדגאו(אנ'). נולדה בלוקסמבורג במועד לא ידוע, בסביבות שנת 975. ב-999 נישאה להיינריך הרביעי, דוכס בוואריה (לימים הקיסר היינריך השני). ב-1002 הוכתר היינריך כמלך גרמניה, וב-10 באוגוסט אותה שנה הוכתרה קוניגונדה כמלכת גרמניה. ב-14 בפברואר 1014, בבזיליקת פטרוס הקדוש ברומא הוכתר היינריך לקיסר האימפריה הרומית הקדושה, יחד אתו הוכתרה קוניגונדה לקיסרית. היינריך נפטר ב-1024 וקוניגונדה שמשה כעוצרת למשך מספר חודשים. ב-1025 קוניגונדה פרשה למנזר הבנדיקטיני בקאופונגן שליד קאסל. שם גם נפטרה ב-3 במרץ 1040. היא קבורה, ליד בעלה, בקתדרלת במברג.

פעילות מדינית
-------------

קוניגונדה הייתה שותפה פעילה בניהול ענייני הקיסרות. ברבים מצ'ארטרים של בעלה היא מופיעה כיועצת ונציגה, ככזאת היא השתתפה בכינוסי מועצת הקיסרות. קוניגונדה הייתה בת לשושלת חשובה מדוכסות לורן העילית, וככזאת טיפחה קשרים משמעותיים עוד לפני נישואיה, קשרים ששבהם נעזרה בהמשך הדרך. לאחר מותו של היינריך שימשה
קוניגונדה, לתקופה קצרה, כעוצרת של הקיסרות.

פעילות כנסייתית
---------------

בהשפעתה בעלה הקיסר העניק לכנסייה את הקרקעות להקמת הקתדרלה והמנזר בבמברג. קוניגונדה עצמה הקימה את המנזר הבנדיקטיני בקאסל ותרמה לו רליקוויה מהצלב האמיתי.
ב-1025, שנה אחרי מות בעלה, קוניגונדה הצטרפה כנזירה למנזר הנזירות הבנדיקטיניות בקאופונגן, שם נשארה עד מותה ב-1040. היא קבורה ליד בעלה בקתדרלה של במברג.

הקדשתה והערצתה
--------------

קוניגונדה הוכרזה כקדושה על ידי האפיפיור אינוקנטיוס השלישי ב-29 במרץ 1200.

היא הקדושה הפטרונית של במברג, לוקסמבורג, פולין וליטא.

יום החג שלה הוא 3 במרץ. מקום הפולחן העיקרי שלה הוא בקתדרלת במברג.

גלריה
-----

* אנדרטה של קוניגונדה בבמברג אנדרטה של קוניגונדה בבמברג
* הקבר של קוניגונדה והיינריךהקבר של קוניגונדה והיינריך
* קוניגונדה והיינריך בתצוגת קדושים בקתדרלה של לוקסמבורגקוניגונדה והיינריך בתצוגת קדושים בקתדרלה של לוקסמבורג
* קוניגונדה מחזיקה את האטריבוט שלה-הכנסייהקוניגונדה מחזיקה את האטריבוט שלה-הכנסייה
* קוניגונדה בכנסייה בפולינג (אנ')קוניגונדה בכנסייה בפולינג (אנ')
* הכתר של קוניגונדההכתר של קוניגונדה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוניגונדה מלוקסמבורג** |

* קוניגונדה מלוקסמבורג באתר CatholicSaints (באנגלית)
* קוניגונדה מלוקסמבורג, באתר "Find a Grave" (באנגלית)

הערות שוליים
------------

1. ↑  לפי גרסה אחרת היא נולדה בטירה ליד גיסן.
2. ↑  אין מידע מהימן על מוצאה של הדויג

|  |  |
| --- | --- |
| בקרת זהויות עריכת הנתון בוויקינתונים | 
* CANTIC: a11187190
* GND: 11856806X
* ISNI: 0000 0000 9323 9184
* LCCN: n85075887
* NKC: mzk2004245468
* NLP: A20638759
* SELIBR: 322977
* SUDOC: 167410369
* VcBA: 495/128716
* VIAF: 804171
* WorldCat: viaf-804171

 |
**טאי רינה בבילוניה** (נולדה ב-22 בספטמבר 1959) ו**רנדי גרדנר** (נולד ב-2 בדצמבר 1958) הם צמד מחליקים אמנותיים על הקרח מארצות הברית, הצמד אלופי עולם (1979) וחמש פעמים אלופי ארצות הברית בזוגות. כל זאת לאחר 29 שנים שלא זכה אף צמד אמריקאי באליפות העולם מאז זכו פיטר וקרול קנדי, וכן הפסקת השליטה של הצמד הסובייטי הגדול אירינה רודנינה ואלכסיי אולנוב שזכה 10 שנים ברציפות.

הצמד "טאי ורנדי" החל להחליק יחדיו כאשר בבילוניה הייתה בת 8 וגרדנר בן 10. בהמשך, מאמנם של השניים היה ג'ון ניקס הבריטי שזכה במדליית זהב באליפות העולם בהחלקה אמנותית על הקרח לזוגות בשנת 1953.

השניים היו המועמדים לזכייה באולימפיאדת לייק פלאסיד (1980), אך נאלצו לפרוש מהתחרות עקב פציעתו של גרדנר וכך הפכה בבילוניה בן לילה ל"ילדה שבורת הלב של אמריקה".

טאי בבילוניה
------------

בבילוניה הייתה למחליקה ממוצא האפרו-אמריקאית הראשונה שניצחה באליפות ארצות הברית להחלקה אמנותית על הקרח והראשונה שזכתה באליפות העולם להחלקה אמנותית על הקרח. מוצאו של אביה הוא מהפיליפינים ואימה אפרו-אמריקאית. בשנות ה-70 המאוחרות ותחילת שנות ה-80 מוצאה המיוחד זכה להתייחסות רבה בתקשורת האמריקאית.

לאחר שהפכה בבילוניה למקצוענית וזכתה לחוזים ומופעי ראווה רבים ברחבי ארצות הברית (יחד עם גרדנר) היא התמכרה לאלכוהול ואמפטמין ואף ניסתה להתאבד בסתיו של 1988 על ידי נטילת כדורי שינה. לאחר שקיבלה עזרה מקצועית שבה אל זירת ההחלקה.

בבילוניה הופיעה בשנת 2006 בתוכנית של רשת הטלוויזיה האמריקאית "פוקס" "מחליקים עם סלבריטאים" ולצידה זוכה מדליית זהב אולימפית קייטלין ג'נר.

לבבילוניה בן יחיד (סקוט גבריאל, נולד ב-1995) מבעלה לשעבר, קרי בטלר, לו נישאה ב-1992 והתגרשה ממנו בשנת 1997. כיום[דרושה הבהרה], היא מאורסת לקומיקאי האמריקאי דייוויד ברנר.

רנדי גרדנר
----------

גרדנר נולד בלוס אנג'לס. בשנת 2006 הוא יצא מהארון בהומו בריאיון עיתונאי למגזין "*Scene*". בגיל מאוחר הוא גילה שהוא מאומץ לאחר שבן משפחה חשף את הסוד המשפחתי. הוא מצא את אמו הביולוגית עמה הוא שומר על קשר.

בנוסף להיותו מחליק מקצועי, גרדנר הוא גם כוריאוגרף והיה כוריאוגרף של "מחליקים עם סלבריטאים".

בשנת 2008 הודיע הצמד "טאי ורנדי" על פרישה מהעולם המקצועי של ההחלקה על הקרח עקב פציעתו של גרדנר וגילם של השניים.

הישגים ותארים
-------------

* 1974
	+ אליפות ארצות הברית -
	+ אליפות עולם - מקום 10
* 1975
	+ אליפות ארצות הברית -
	+ אליפות עולם - מקום 10
* 1976
	+ אליפות ארצות הברית -
	+ אולימפיאדת החורף - מקום 5
	+ אליפות עולם - מקום 5
* 1977
	+ אליפות ארצות הברית -
	+ אליפות עולם -
* 1978
	+ אליפות ארצות הברית -
	+ אליפות עולם -
* 1979
	+ אליפות ארצות הברית -
	+ אליפות עולם -
* 1980
	+ אליפות ארצות הברית -

קישורים חיצוניים
----------------

ויקישיתוף מדיה וקבצים בנושא **טאי בבילוניה ורנדי גרדנר** בוויקישיתוף

* טאי בבילוניה ורנדי גרדנר, באתר olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3226 0350
* LCCN: n96057351
* VIAF: 78046371
* WorldCat: lccn-n96057351

 |
לכידת ציפורים (איור מתוך טאקואינום סניטאטיס, המאה ה-14)
**לכידת חיות** היא פעילות ומקצוע אשר משמש לצורכי ציד - אך גם לצורכי השגת מזון, ויסות אוכלוסין, מחקר והדברה - תוך שימוש במלכודות.

לכידת בעלי חיים מתבצעת לעיתים על ידי בעלי חיים אחרים או אפילו על ידי צמחים: צמח הדיונאה מציב "מלכודות" לחרקים הנמשכים אליו, על מנת לטרוף אותם.

מחלוקות
-------

ארגונים להגנה על בעלי חיים טוענים כי מתן רישיונות ללכידת חיות בר פוגע בהן, גם אם הוא ניתן במשורה. בנוסף, טוענים המתנגדים למדיניות של לכידת בעלי חיים, כי הרוכשים חיות בר (קופים, תוכים וכו') כחיות מחמד, תומכים בתעשייה של לכידת חיות אלו במדינות העולם השלישי ובפגיעה קשה באקולוגיה.

לכידת חיות בישראל
-----------------

במדינת ישראל ניתנים לעיתים אישורים לאנשים פרטיים לכידת חיות בר (למשל, ללוכדי נחשים וחולדות), אך אלה מפוקחים בשל החשש לפגיעה בחיות בר. לכידה ללא רישוי מיוחד היא עבירה על החוק. מעבר לכך, קיימת בחלק מן הרשויות המקומיות מדיניות של לכידת בעלי חיים לשם ויסות אוכלוסין, במסגרתה נלכדים חתולי רחוב ומעוקרים.

רשות הטבע והגנים וגופי מחקר אחרים נוהגים ללכוד בעלי חיים על מנת לקדם את המחקר על אורחות חייהם. לבעל החיים שנלכד מוצמד משדר או אמצעי מעקב אחר ועם לכידתו, הוא מועבר, בעת הצורך, לטיפול וטרינרי.

קישורים חיצוניים
----------------

ויקישיתוף מדיה וקבצים בנושא **לכידת חיות** בוויקישיתוף

הערות שוליים
------------

1. ↑  גיא קוטב,  כיבוש זוחל: קיץ של כיף בקורס ללוכדי נחשים, סרטון בערוץ "כאן חדשות", באתר יוטיוב, מתוך "השבוע", 29 ביולי 2022
**לך** (בגרמנית ובווארית: **Lech**) הוא נהר המשתרע לאורך של 264 ק"מ במדינות אוסטריה וגרמניה, ונשפך בסופו לדנובה.

מהלך הנהר
---------

הנהר מתחיל את דרכו באגם פורמארין שבהרי האלפים במדינה האוסטרית פורארלברג. משם הוא זורם לכיוון צפון-מזרח וחוצה את גבול אוסטריה-גרמניה. לאחר הכניסה לגרמניה הנהר יוצר את מפל לך, הנופל מגובה של 12 מטרים. לאחר מכן הנהר זורם בערוץ צר מאוד. משם הנהר נכנס לתוך המדינה הגרמנית בוואריה, שם הוא מהווה את הגבול ההיסטורי בין בוואריה ושווביה. לאחר מכן הוא עובר דרך העיירה פיסן ואגם פורגן; מהטירה נוישוונשטיין הסמוכה לעיירה פיסן ניתן לצפות על הנהר.

משם הנהר ממשיך צפונה ועובר דרך הערים שונגאו, לאנדסברג ואאוגסבורג (שם נשפך אליו נהר הורטאך). לאחר מכן הוא נשפך אל הדנובה, למרגלות העיר דונאוורט. בקטע זה לא ניתן לשוט בנהר, מכיוון שהזרם שלו חזק מדי והוא מלא בחצץ שחונק את אפיקו.

היסטוריה
--------

על גדות הנהר אירעו במהלך ההיסטוריה מספר אירועים חשובים. בשנת 278 הביס הקיסר הרומי פרובוס כוח פלישה גדול של בורגונדים וונדלים בפרוביניציה הרומית ראטיה שעל גדות הנהר לך. באוגוסט 955 התחולל קרב לכפלד באזור שבין נהר לך לנהר ורטאך, ליד העיר אאוגסבורג. בקרב זה הביס הקיסר אוטו הראשון את שבט המדיארים. בשנת 1632 הביס גוסטב השני אדולף, מלך שוודיה את צבא הליגה הקתולית בראשות יוהאן צרקלה בקרב ריין בסמוך לנהר, כחלק ממלחמת שלושים השנים.

קישורים חיצוניים
----------------

ויקישיתוף מדיה וקבצים בנושא **לך** בוויקישיתוף
* מידע על שימור נהר לך (באנגלית)
* נהר לך, באתר Infoplease

|  |  |
| --- | --- |
| בקרת זהויות עריכת הנתון בוויקינתונים | 
* GND: 4034953-6
* NKC: ge768442
* SUDOC: 176165096
* VIAF: 236347925
* WorldCat: viaf-236347925

 |
**ערי הדקאפול**
קולמר**קולמר**קייזרסברג**קייזרסברג**מונסטר**מונסטר**אוברנה**אוברנה**רוסיים**רוסיים**סלסטה**סלסטה**טורקהיים**טורקהיים**ויסמבור**ויסמבור**מילוז**מילוז**אגנו**אגנו**
**דקאפול** (בצרפתית: **Décapole** ;בגרמנית: **Zehnstädtebund** או **Dekapolis**) הוא כינוי לברית של עשר הערים הקיסריות החופשיות באלזס בתקופת שלטונה של האימפריה הרומית הקדושה. הברית נוצרה ב-1354 והתפרקה ב-1679.

עיר חופשית הייתה עיר שנשלטה ישירות על ידי קיסר האימפריה הרומית הקדושה ולא על ידי אצילים מקומיים. קרל הרביעי, קיסר האימפריה הרומית הקדושה, ייסד את הברית הזו בשנת 1354 ואיגד בה את כל הערים החופשיות שהיו בחבל אלזס. הערים היו:

* אגנו
* קולמר
* קייזרסברג
* מונסטר
* אוברנה
* רוֹסַיְם
* סֵלֵסְטַה
* טורקהיים
* ויסמבור
* מילוז - עד 1515 אז הצטרפה לקונפדרציה ההלווטית
* סלץ - בין 1357 ל-1414
* לנדאו - משנת 1521

העיר אגנו שימשה כעיר הממשל מקום מושבו של מרכז השפיטה הראשי של אלזס (*Grand-Bailliage d'Alsace*; ‏*Reichslandvogtei*), הארכיון של הברית היה בסלסטה. שטרסבורג שהייתה עיר קיסרית (אך לא עיר קיסרית חופשית) לא הוכנסה לברית.[דרושה הבהרה]

לעשר הערים המקוריות של הברית ייסדו את הברית הצטרפה סלץ מיד לאחר שקיבלה מעמד של עיר קיסרית חופשית בשנת 1357 אך נאלצה לצאת מהברית בעקבות סיפוחה לרוזנות פאלץ שעל הריין (*Pfalzgrafschaft bei Rhein*) בשנת 1414. בשנת 1500 עשר הערים הצטרפו למעגל נחלות (*Circulus imperii*) ריין עילי (*Oberrheinischer Reichskreis*). בשנת 1515, העיר מילוז יצאה מהברית לאחר שהצטרפה כעיר-מדינה בשם הרפובליקה של מילוז לקונפדרציה ההלווטית. מילוז הוחלפה בעיר לנדאו בשנת 1521.

ערים אלו נפגעו מאוד במהלך מלחמת שלושים השנים, שבסיומה ניתנה הרשות ללואי הארבעה עשר, מלך צרפת, לכבוש את האזור בהתאם לשלום וסטפליה ב-1648. הברית שרדה ולחמה בכיבוש של צרפת עד הסכמי ניימכן ב-1679 שסיפחה את אלזס כולה לצרפת, מה ששם קץ לדקאפול. רק מילוז עוד נשארה בקונפדרציה ההלווטית עד שהיא סופחה ב-1789 לרפובליקה הצרפתית הראשונה. לנדאו כחלק מרוזנות פאלץ שעל הריין ניתנה לבוואריה בשנת 1815 בעקבות קונגרס וינה.

כיום נחשבת ברית זו לתחילתה של אלזס כיחידה נפרדת שנלחמה על עצמאותה

הערות שוליים
------------

1. ↑  Bulletin philologique et historique, 1969, עמ' 341 (בצרפתית)
2. ↑  **Alsace, collection Guides Bleus**, מהדורת Hachette-Guides Bleus, 1990, עמ' 70 (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121257423 (data)
* GND: 4238213-0
* SUDOC: 029686679
* VIAF: 201920177
* WorldCat: viaf-201920177

 |